Pontius Pilatus
Tuo mies Galilean mun uneni vei.
 Hän sanoi: »Ei ole niin eikä ei,
 en kuulu ma Rooman valtikan alle,
 kun kuulun ma isälle armahtavalle.»

 Ja lausui hän: »En ole maailmasta,
 mua laulata et kuni maailman lasta
 sa kultaisin käädyin ja hohtavin hopein – –»
 Hän, hän oli herra, ja herroista kopein.

 Pesin käteni. Sai sinut rahvas, se raaka.
 Vain hetken se vaappui, oikeuden vaaka,
 min Rooma on luonut, kun Rooma on ylin.
 – Hymy suussako seisot, kun parhaani hylin?